וואן פיס – דמויות
השיצ'יבוקאי

שבעת השיצ'יבוקאים הם פיראטים חזקים ביותר אשר כרתו ברית עם הממשלה העולמית. במסגרת ההסכם עם הממשלה העולמית הם נוהגים למסור חלק מהשלל שלהם לממשלה. עבור נאמנותם, הממשלה והמארינס לא רודפים אחריהם. רבים מהשיצ'יבוקאים התחלפו תכופות ואיבדו את הסטטוס שלהם עקב מעשיהם וחוסר היציבות שלהם. לכן מאוחר יותר, לאחר פגישת הרברי האחרונה, הוחלט על פירוק ארגון השיצ'יבוקאי, וכעת הם אינם מוגנים עוד מפני הממשלה.
דראקול מיהוק "עין הנץ" – ראו מתחת לכותרת קרוס גילד
קרוקודייל "מר 0" – ראו מתחת לכותרת קרוס גילד
דונקיחוטה דופלמינגו "ג'וקר" – פיראט שהנהיג בעבר את צוות הפיראטים של בלאמי, מרושע במיוחד. מרבה לחשוף את לשונו, הוא אכל פרי שטן מסוג פארמיסיה אשר מאפשר לו ליצור חוטים ולשלוט באנשים כמו בבובות. דופלמינגו היה המלך של דרסרוזה, והיה בן למשפחה של דרקונים שמיימיים עד שאביו החליט שעל המשפחה לחיות בין פשוטי העם. בעקבות כך משפחתו והוא עברו התעללויות (עקב שנאתם של התושבים לדרקונים השמיימיים). אמו נפטרה ממחלה והוא רצח את אביו מול אחיו הקטן בגיל 10, ולאחר מכן הפך לפיראט. כבר בתור ילד החל לאט לאט לבנות את הצוות שלו ובסוף לקח את השליטה על ממלכת דרסרוזה מהמלך ריקו דולד השלישי. במשך שנים סגר עסקאות נשק רבות בעולם התחתון, ואף תפעל עסקים לא חוקיים כדוגמות המכירה הפומבית של העבדים בשאבונדי. מוכר בעולם התחתון בכינוי "הג'וקר". דופלמינגו הודח מהשיצ'יבוקאי לאחר שלופי הביס אותו ופשעיו נחשפו, וכעת מוחזק כאסיר בבית הכלא אימפל דאון. דופלמינגו העיד כי היחיד שהוא מפחד ממנו הוא היונקו קאידו, איתו עשה עסקים בעבר.
ברת'ולומיאו קומה "הרודן" – ראו מתחת לכותרת צבא המהפכה
גקו מוריה – ספינתו היא הגדולה ביותר בעולם, והוא בעל צבא זומבים. בחור עצלן שרוצה להתקדם ולצבור כוח בכך שאחרים יעשו את העבודה השחורה בשבילו. למוריה כוח שטן מסוג פארמיסיה אשר מאפשר לו לגנוב צל של מישהו ולהכניס אותו לזומבי. הצל של לופי הוכנס לגופתו של אוז, של סאנג'י לגופת פינגווין-כלב, של זורו נכנס אל גופתו של ג'יגורו "התמהוני העקשן" - סייף אגדי שבזמן שחי הרג 7000 פיראטים על מנת להגן על משפחתו, של רובין נלקח בזמן הקרב עם מוריה ולכן לא הוכנס לזומבי. הצל של ברוק נלקח חמש שנים לפני והוכנס לגוף של ריומה, הסמוראי האגדי והמפורסם בעולם המכונה "אל החרב". אחד מהשציבוקאי שהובסו על ידי צוות כובעי הקש. הודח מהשיצ'יבוקאי לאחר שהוחלט כי הוא חלש מדי מכדי להיות חלק מהארגון. נחשב כמת במלחמה, למעשה הוא כמעט נהרג על ידי דופלמינגו, שקיבל פקודה מלמעלה בטענה שמוריה חלש מדי, אך למעשה מוריה הצליח לברוח בעזרתו של אבשלום. לאחר הדחתו, לא נמצא לו מחליף. כאשר הגיע לאי בשליטתו של בלאקבירד, לחפש אחר אבשלום, חבר צוות לשעבר שלו, מוריה מגלה שפיראטי בלאקבירד הרגו את אבשלום ובנוסף לכך, שיריו, סגנו של בלאקבירד אכל את פרי הבלתי נראות של אבשלום. לאחר מכן בלאקבירד הציע למוריה (באופן לעגני) להצטרף לצוות שלו. מוריה מסרב ונשלח לכלא באי.
בואה האנקוק "קיסרית הפיראטים" – הקיסרית של האי אמזון לילי, קפטנית פיראטיות הקוג'ה ואחת מהשיצ'יבוקאי. נחשבת לאישה היפה ביותר בעולם. כשהייתה קטנה נתפסה ביחד עם 2 אחיותיה על ידי סוחרי עבדים ונמכרה לדרקונים שמיימיים. שוחררה על ידי פישר טייגר ביחד עם עבדים רבים אחרים ומאז מנסה להסתיר את העבר שלה על ידי שקר שהיא ואחיותיה הביסו גורגונה ולכן קוללו על ידיה (שקר שנתמך על ידי כוחות פרי השטן של אחיותיה להפוך לנחשים שונים). אצילי העולם נתנו לה פרי שטן שנותן לה את הכוח להפוך אנשים לאבן והכוח החזק שלה יכול לפעול אך ורק על מי שמתאהב בה. במהלך ארק אמזון לילי מתאהבת בצורה קשה במיוחד בלופי ולאחר מכן עוזרת לו לחדור לכלא אימפל דאון. במהלך המלחמה במארינפורד היא מגנה על לופי. תואר השיצ'יבוקאי מאוחר יותר הוחרם מהאנקוק לאחר שהוחלט על פירוק המערכת.
ג'ינביי "אביר הים" – ראו מתחת לכותרת פיראטי כובעי הקש
מרשל די. טיץ' "בלאקבירד" – ראו מתחת לכותרת פיראטי בלאקבירד
באגי "הליצן" – ראו מתחת לכותרת קרוס גילד
טראפלגר די. וואטר לאו "מנתח המוות" – ראו מתחת לכותרת הסופרנובות
אדוארד וויביל "וואייטבירד ג'וניור" – פיראט חזק וטיפש אשר מאמין כי הוא בנו הביולוגי של היונקו המנוח וואייטבירד. מונה לשיצ'יבוקאי במהלך קפיצת הזמן. ביחד עם אמו באקין (אשר טוענת כי הייתה אהובתו של וואייטבירד), וויביל מחפש להרוג את חברי הצוות של וואייטבירד, בטענה כי הוא היורש הראוי היחידי לעושרו של וואייטבירד בטענה כי הוא בנו הביולוגי. לאחר פירוק מערכת השיצ'יבוקאי, התואר הוחרם ממנו וצי מארינס נשלח לתפוס אותו. לאחר שהוא הביס את המארינס הוא ואמו שטו לספינקס (אי הולדתו של וואייטבירד ומקום מגורו של מרקו) כדי להגן עליו מהמארינס שבאו לחפש את האוצר שוואייטבירד השאיר אחריו. המארינס קראו לתגבורת ואדמירל ריוקוגיו הגיע, הביס את וויביל ושלח אותו לכלא.
האנאפודה "מלך הלטאות" – שיצ'יבוקאי לשעבר, שהיה מקושר ליונקו קאידו ואף הפקיד בידיו את ילדיו, אולטי ופייג' וואן. בעקבות קשרי הידידות שלהם, האנאפודה סיפק לקאידו פירות שטן מסוג זואן עתיק (תחביבו היה לאסוף פירות שטן אלו) ובכך קאידו בנה צבא של קצינים בעלי פירות שטן מסוג זואן עתיק. האנאפודה הובס על ידי אייס ונהרג אחר כך על ידי פיראטים ששמרו לו טינה בדרך שלו להתאחד על ילדיו. מעמדו כשיצ'יבוקאי הוחלף בקומה.